মারণ ক্যান্সার বলিউডের দাপুটে অভিনেত্রী সোনালী বেন্দ্রের জীবন সংশয়ে। আজ বুধবার সোনালি নিজেই ইন্সটাগ্রামে পোস্ট করেছেন ‘হাইগ্রেড’ ক্যান্সারের এর কথা।আপাতত থাকতে হচ্ছে নিউ ইয়র্কে।
 

pic.twitter.com/KK2blEEz6L
— Sonali Bendre Behl (@iamsonalibendre) July 4, 2018

বলিউডের তিন খানের সঙ্গেই পাল্লা দিয়ে অভিনয় করেছেন সোনালি। শুধু বলিউড নয়, তামিল  ছবিতেও সে ছিল ফেভারিট। ফলত, খবর ছড়িয়ে যেতেই, উদ্বিগ্ন হয়ে উঠেছে ঘনিষ্ঠ মহল। 
করণ জোহার তার ‘কাল হো না হো’ ছবির অভিনেত্রী তথা দীর্ঘদিনের বন্ধু সম্পর্কে ট্যুইটে লিখেছেন, সোনালি একজন ইস্পাতকঠিন লড়াকু মেয়ে।

Godspeed ,love and strength to a true fighter and a solid soul!!!❤️❤️❤️ https://t.co/fvUOpD9ubW
— Karan Johar (@karanjohar) July 4, 2018

 

ইলিয়ানা ডিক্রুজ, অতুল মোহনও টুইটে সোনালিকে পাশে থাকার অঙ্গীকার জানিয়েছেন। সোনালিকে ভরসা দিয়েছে অগণিত ভক্ত।
বলিউডের আরেক তারকা ইরফান খানও  ক্যান্সারের সঙ্গে নিজের লড়াইয়ের কথা জানিয়েছিলেন টুইটারে। ইরফান লিখেছেন, গত পনেরো দিন আমার জীবন রহস্য গল্পের মতো।
কিছুদিন আগেই একটি টিভি শো এ হুমা কুরেশির জায়গায় বিচারক হিসেবে এসেছিলেন সোনালি। কেউ ঘুনাক্ষরেও টের পায়নি এত বড় রোগ বাসা বেঁধেছে তার শরীরে। জীবন সিনেমারই মতন- সুনিপুণ চিত্রনাট্য তৈরি করেছে। আশা করা যায়, শেষ হাসি হাসবেন সোনালিই।